Corrach do chodlas a-réir
Corrach do chodlas a-réir,
codladh do ba docair dhúinn;
ag so an chrithear bhuan nách báidh,
gual an ghráidh ag ficheadh fúinn.
Mo chodladh fá codladh saobh;
tre chodladh corrach do-chiam
bean bhruit uaine, Is sionn ar suan,
stuagh fhionn do ba nuaidhe niamh.
Trem chadladh do conncas dúinn
(níor chomhtha rer ghabhtha gráin)
stuagh mhéirsheang fá meadh do rígh,
bean 'gá mbím i ngéibheann gráidh.
Ní hionann grádh oile Is í,
mo thoil-se mar tá don mhnaoi,
(truagh gan mo ghrádh dhuid, a Dhé!)
mé 'gom ghuid ar lár an laoi.
Doigh sheirce dom tholladh tríom;
ar chodladh ní leigthear luadh;
ón ghruaidhghil Is tinn atám;
buaidhridh a grádh sinn dár suan.
Ar gcur mh'aignidh 'na gruaidh ghil,
suan ar ar n-aire ní fhuil;
toirrcheas na heirce Is í soin;
doigh sheirce trem chlí do chuir.
Rug m'aire d'imirt Is d'ól
an ainnir Is gile gruadh;
rug a tromghrádh sinn dár seól;
ceól mar orghán linn a luadh.
Searc mná ón dodholta dhúinn,
lán robharta ag teacht i dtír;
mar badh moir i gcomhdháil chuain
do chuaidh doigh a tromghráidh trínn.
An tol-sain (gá tine Is teó?)
im chridhe 'na cosair chró,
'gom shíorghoin as-toigh a-tá;
toil mná gá míorbhail Is mó?
'Na lán mara do mhoigh tríom
an toil nách lamhar do luadh;
cosg na toile Is ar gan fál,
lán do ghabh san chroidhe cuan.
Ní aithnim umha tar ór,
ní aithnim uisge tar fíon;
mo chroidhe gonta dá grádh,
lán moire ara docra díon.
Nó go bhféachar a folt fann
agus réalta na rosg gcorr,
ní faghar glóir acht glóir ghearr;
dóigh leam gur cadhan an chorr.